1977L0391 — DA — 01.01.1995 — 005.001

Dette dokument er et dokumentationsredskab, og institutionerne påtager sig intet ansvar herfor

Ændret ved:

Ændret ved:

NB: I denne konsoliderede udgave forekommer henvisninger til den europæiske regningsenhed og/eller ecuen. Begge skal fra den 1. januar 1999 forstås som henvisninger til euroen — Rådets forordning (EØF) nr. 3308/80 (EFT L 345 af 20.12.1980, s. 1) og Rådets forordning (EF) nr. 1103/97 (EFT L 162 af 19.6.1997, s. 1).

▼B

RÅDETS DIREKTIV

af 17. maj 1977

om indførelse af en fællesskabsaktion med henblik på udryddelse af brucellose, tuberkulose og leukose hos kvæg

(77/391/EØF)

RÅDET FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, særlig artikel 43 og 100, under henvisning til forslag fra Kommissionen, under henvisning til udtalelse fra Europa-Parlamentet ( 1 ), under henvisning til udtalelse fra Det økonomiske og sociale Udvalg ( 2 ), og ud fra følgende betragtninger: ud fra følgende betragtninger: En af Fællesskabets opgaver på det veterinære område består i forbedring af kvægbestandens sundhed for at sikre et mere rentabelt opdræt, samtidig med at mennesket beskyttes mod visse sygdomme, som kan overføres til mennesker; endvidere skal en aktion af denne art, for så vidt angår samhandelen, bidrage til afskaffelse af de hindringer, som stadig består i medlemsstaternes samhandel med fersk kød eller levende dyr, og som skyldes forskellene på det sundhedsmæssige område; Fællesskabets initiativer med henblik herpå bør i første omgang vedrøre visse kvægsygdomme, for hvilke det er muligt at iværksætte en øjeblikkelig aktion; dette er tilfældet for brucellose, tuberkulose og leukose; de planlagte foranstaltninger udgør, såfremt de tager sigte på at nå de mål, der er fastlagt i traktatens artikel 39, stk. 1, litra a), en fælles foranstaltning i den betydning, der er fastsat i artikel 6, stk. 1, i Rådets forordning (EØF) nr. 729/70 af 21. april 1970 om finansiering af den fælles landbrugspolitik ( 3 ); eftersom Fællesskabet bidrager til finansiering af denne fælles aktion, må det sættes i stand til at sikre sig, at de bestemmelser, der træffes af medlemsstaterne til gennemførelse af aktionen, medvirker til at virkeliggøre dens mål; med henblik herpå bør der udformes en procedure, hvorved der skabes et nært samarbejde mellem medlemsstaterne og Kommissionen i Den stående Veterinærkomité, som blev oprettet ved afgørelse 68/361/EØF ( 4 ) — UDSTEDT FØLGENDE DIREKTIV:

Artikel 1

Formålet med dette direktiv er at forbedre sundhedstilstanden i Fællesskabets kvægbestand ved en fællesskabsaktion til fremskyndelse eller intensivering af udryddelsen af brucellose og tuberkulose samt til udryddelse af leukose.

KAPITEL I

Særlige tekniske bestemmelser, der gælder for brucellose, tuberkulose og leukose

Artikel 2

1. For at efterkomme dette direktiv udarbejder de medlemsstater, hvis kvægbestand er smittet med kvægbrucellose, en plan med det formål at fremskynde udryddelsen af denne sygdom på deres nationale område under overholdelse af de betingelser, der er fastsat i stk. 2 og 3.

2.

a) Planen til fremskyndelse af udryddelsen af kvægbrucellose skal udformes på en sådan måde, at besætningerne, når den er gennemført, betragtes som »officielt fri for brucellose« i henhold til de fællesskabsbestemmelser, der gælder på området, særlig bestemmelserne i Rådets direktiv 64/432/EØF af 26. juni 1964 om veterinærpolitimæssige problemer ved handel inden for Fællesskabet med kvæg og svin ( 5 ), senest ændret ved direktiv 75/379/EØF ( 6 ).

b) I planen skal opregnes de foranstaltninger, der skal træffes til fremskyndelse og intensivering af udryddelsen af kvægbrucellose, med særlig angivelse af foranstaltningerne til bekæmpelse og forebyggelse af denne sygdom.

3. Medlemsstaterne meddeler Kommissionen:

a) det samlede antal og den procentvise andel af besætninger, der underkastes kontrolforanstaltninger, og i hvilke der konstateres smitte med kvægbrucellose;

b) det samlede antal dyr — som underkastes kontrolforanstaltninger, — som mistænkes for at være smittede, eller som betragtes som smittede, — som er smittede, — som er slagtet;

c) den planlagte varighed af det oprindelige udryddelsesprogram samt af den fremskyndede plan;

d) den anvendte metode til kontrol med det faktiske forløb af den fremskyndede plan;

e) de midler, der på det nationale budget er afsat til udryddelse af kvægbrucellose, og fordelingen af dette beløb.

De ovenfor under litra a), b) og e) omhandlede angivelser meddeles for de tre år, der går forud for gennemførelsen af fremskyndelsesforanstaltningerne, og derefter en gang om året.

4. De medlemsstater, hvis kvægbestand er fri for kvægbrucellose, meddeler Kommissionen samtlige foranstaltninger, der er truffet for at forebygge, at denne sygdom atter opstår.

Artikel 3

1. For at efterkomme dette direktiv udarbejder de medlemsstater, hvis kvægbestand er smittet med kvægtuberkulose, en plan med det formål at fremskynde udryddelsen af denne sygdom på deres nationale område under overholdelse af de betingelser, der er fastsat i stk. 2 og 3.

2.

a) Planen til fremskyndelse af udryddelsen af kvægtuberkulose skal udformes på en sådan måde, at besætningerne, når den er gennemført, betragtes som »officielt fri for tuberkulose« i henhold til de fællesskabsbestemmelser, der gælder på området, særlig bestemmelserne i direktiv 64/432/EØF;

b) i planen skal opregnes de foranstaltninger, der skal træffes for at fremskynde, intensivere og fuldføre udryddelsen af kvægtuberkulose med særlig angivelse af foranstaltningerne til bekæmpelse og forebyggelse af denne sygdom.

3. Medlemsstaterne meddeler Kommissionen:

a) det samlede antal og den procentvise andel af besætninger, der underkastes kontrolforanstaltninger, og i hvilke der konstateres smitte med kvægtuberkulose;

b) det samlede antal dyr — som underkastes kontrolforanstaltninger, — som mistænkes for at være smitted, aller som betragtes som smittede, — som er smittede, — som er slagtet;

c) den planlagte varighed af det oprindelige udryddelsesprogram samt af denne fremskyndede plan;

d) den anvendte metode til kontrol med det faktiske forløb af den fremskyndede plan;

e) de midler, som på det nationale budget er afsat til udryddelse af kvægtuberkulose, og fordelingen af dette beløb.

De ovenfor under litra a), b) og e) omhandlede angivelser meddeles for de tre år, der går forud for gennemførelsen af fremskyndelsesforanstaltningerne, og derefter en gang om året.

4. De medlemsstater, hvis kvægbestand er fri for kvægtuberkulose, meddeler Kommissionen samtlige foranstaltninger, der er truffet for at forebygge, at denne sygdom atter opstår.

Artikel 4

For at efterkomme dette direktiv udarbejder de medlemsstater, der har konstateret enzootisk leukose hos kvæget på deres område, en plan til udryddelse af denne sygdom.

Denne plan skal nærmere angive foranstaltningerne til bekæmpelse af denne sygdom.

Den test eller den metode, der anvendes til at fastslå, om en besætning er fri for leukose, er den, der er fastsat i Kommissionens beslutning 73/30/EØF af 23. januar 1973 om bemyndigelse af Forbundsrepublikken Tyskland til ved indbringelse på dens område af avls- eller brugskvæg at anvende særlige sundhedsmæssige garantier med henblik på bekæmpelse af leukose ( 7 ), senest ændret ved beslutning 75/64/EØF ( 8 ), eller enhver anden test eller metode, der er anerkendt i overensstemmelse med den i artikel 11 fastsatte fremgangsmåde.

På anmodning fra Kommissionen meddeler medlemsstaterne alle oplysninger vedrørende gennemførelsen af planen.

KAPITEL II

Almindelige og finansielle bestemmelser

Artikel 5

Den i kapitel 1 fastsatte aktion udgør, såfremt den har til formål at gennemføre de i traktatens artikel 39, stk. 1, litra a), fastlagte målsætninger, en fælles foranstaltning i henhold til artikel 6, stk. 1, i forordning (EØF) nr. 729/70.

Artikel 6

1. Varigheden af gennemførelsen af den fælles foranstaltning er tre år.

2. Den andel, hvormed Den europæiske udviklings- og garantifond for Landbruget, i det følgende benævnt »fonden« forventes at deltage i udgifterne, anslås til 130 millioner regningsenheder for de tre år.

▼M2

3. For medlemsstater med treårsplaner, som udløber i løbet af 1981, forlænges varigheden dog til den 31. december 1981.

▼B

Artikel 7

1. Der ydes til medlemsstaternes udgifter i forbindelse med foranstaltninger, der vedtages i medfør af artikel 2, 3 og 4, en støtte fra fonden, udviklingssektoren, inden for de i artikel 6 fastsatte grænser.

2. Fonden, udviklingssektionen, betaler medlemsstaterne 60 regningsenheder pr. ko og 30 regningsenheder pr. dyr af kvægracen bortset fra køer, som slagtes i forbindelse med de i kapitel 1 omhandlede aktioner.

3. Gennemførelsesbestemmelserne til denne artikel fastsættes efter fremgangsmåden i artikel 13 i forordning (EØF) nr. 729/70.

4. Der kan kun ydes fællesskabstilskud til foranstaltninger, som er vedtaget af medlemsstaterne, såfremt der er truffet positiv beslutning angående disse foranstaltninger i henhold til artikel 9.

Artikel 8

1. Ansøgninger om betaling skal vedrøre slagtninger, der er foretaget af medlemsstaterne i løbet af et kalenderår, og fremsendes til Kommissionen inden den 1. juli det følgende år.

2. Der træffes beslutning om støtte fra fonden efter fremgangsmåden i artikel 7, stk. 1, i forordning (EØF) nr. 729/70.

3. Gennemførelsesbestemmelserne til denne artikel fastsættes efter fremgangsmåden i artikel 13 i forordning (EØF) nr. 729/70.

Artikel 9

1. Medlemsstaterne fremsender de i artikel 2 og 3 nævnte planer samt de i artikel 2, stk. 3, litra c) og d), og artikel 3, stk. 3, litra c) og d) omhandlede angivelser til Kommissionen inden planernes iværksættelse og senest tre måneder efter dette direktivs ikrafttræden; derefter fremsendes de årligt. De i artikel 4 nævnte planer fremsendes årligt til Kommissionen af medlemsstaterne samt for så vidt angår de medlemsstater, som ikke har udarbejdet sådanne planer, før deres ikrafttræden.

2. Kommissionen undersøger de planer, der fremsendes i henhold til stk. 1, med henblik på at fastslå, om disse planer, afhængigt af deres overensstemmelse med dette direktiv og under hensyntagen til målene i dette, opfylder betingelserne for finansiel støtte fra Fællesskabet. Inden to måneder efter modtagelsen af disse planer forelægger Kommissionen et udkast til beslutning for Den stående Veterinærkomité. Komiteen afgiver inden for en frist, der fastsættes af formanden, udtalelse efter fremgangsmåden i artikel 11. Fondskomiteen rådspørges vedrørende de finansielle aspekter.

Artikel 10

Kommissionen foretager regelmæssigt kontrol på stedet for ud fra et veterinært synspunkt at sikre sig, at planerne gennemføres.

Medlemsstaterne træffer de foranstaltninger, der er nødvendige for at lette denne kontrol og især for at sikre, at de sagkyndige efter anmodning kan råde over alle oplysninger og dokumenter, der er nødvendige for at kunne vurdere planernes gennemførelse.

De almindelige gennemførelsesbestemmelser til denne artikel, særlig for så vidt angår hyppigheden og de nærmere bestemmelser for gennemførelsen af den i første stykke omhandlede kontrol, gennemførelsesbestemmelserne for så vidt angår udpegelsen af de veterinære sagkyndige samt den fremgangsmåde, som disse skal følge ved udarbejdelsen af deres rapport, fastlægges efter fremgangsmåden i artikel 11.

Artikel 11

1. Når der henvises til den fremgangsmåde, som er fastsat i denne artikel, indbringer formanden sagen for Den stående Veterinærkomité, herefter benævnt »komiteen«, enten på eget initiativ eller på begæring af en medlemsstat.

▼

2. Kommissionens repræsentant forelægger i komitéen et udkast til de foranstaltninger, der skal træffes. Komitéen afgiver en udtalelse om dette udkast inden for en frist, som formanden kan fastsætte under hensyn til, hvor meget det pågældende spørgsmål haster. Den udtaler sig med det flertal, der er fastsat i traktatens artikel 148, stk. 2, for vedtagelse af de afgørelser, som Rådet skal træffe på forslag af Kommissionen. Ved afstemninger i komitéen tillægges de stemmer, der afgives af repræsentanterne for medlemsstaterne, den vægt, der er fastlagt i nævnte artikel. Formanden deltager ikke i afstemningen.

▼B

► ► 3. ◄ ◄ Kommissionen vedtager foranstaltningerne og iværksætter dem straks, såfremt de er i overensstemmelse med komiteens udtalelse. Såfremt de ikke er i overensstemmelse med komiteens udtalelse, eller såfremt der ikke foreligger nogen udtalelse, forelægger Kommissionen straks Rådet et forslag vedrørende de foranstaltninger, der skal træffes. Rådet vedtager foranstaltningerne med kvalificeret flertal.

Såfremt Rådet ved udløbet af en frist på tre måneder regnet fra den dato, på hvilken det har fået forslaget forelagt, ikke har truffet foranstaltninger, vedtager Kommissionen de foreslåede foranstaltninger og bringer dem straks i anvendelse, medmindre Rådet har udtalt sig imod de nævnte foranstaltninger med simpelt flertal.

▼M1 —————

▼B

Artikel 13

Rådet vedtager på forslag fra Kommissionen inden den 1. august 1977 bestemmelserne vedrørende de kriterier, som de i artikel 2, 3 og 4 omhandlede nationale udryddelsesplaner skal opfylde for at kunne opnå et finansielt bidrag fra Fællesskabet.

Artikel 14

De administrativt eller ved lov fastsatte bestemmelser, der er nødvendige for at efterkomme dette direktiv, sættes af medlemsstaterne i kraft på den dato, som er fastsat for iværksættelsen af de i artikel 13 omhandlede bestemmelser.

Artikel 15

Dette direktiv er rettet til medlemsstaterne.

( 1 ) EFT nr. C 6 af 10. 1. 1977, s. 13.

( 2 ) EFT nr. C 56 af 7. 3. 1977, s. 28.

( 3 ) EFT nr. L 94 af 28. 4. 1970, s. 13.

( 4 ) EFT nr. L 255 af 28. 10. 1968, s. 23.

( 5 ) EFT nr. 121 af 29. 7. 1964, s. 1977/64.

( 6 ) EFT nr. L 172 af 3. 7. 1975, s. 17.

( 7 ) EFT nr. L 77 af 26. 3. 1973, s. 40.

( 8 ) EFT nr. L 21 af 28. 1. 1975, s. 20.